Funassi
Funassi (yaponcha: ふなっしー) ― Funabashi shahrining norasmiy tumoridir, Nok ruhi (Nashi) yoki nok elfini ifodalovchi aktyor va qoʻshiqchi koʻrinishida. Nok ruhi va kostyum ichidagi odam bir yaxlit „artist“ boʻladi. 2011-yil noyabr oyida Funabashi (Chiba prefekturasi) shahri fuqarosi tomonidan oʻz shahrining ramzi sifatida ixtiro qilingan. Rejalashtirilganidek, tumor Funabashi bilan mashhur boʻlgan nashi — nokni ifodalaydi. Ammo shahar hokimiyati bunday qahramonni qabul qilishdan bosh tortadi. Keyin fuqaro kostyum tikdi va uni shahardagi turli yarmarka va bayramlarda kiyishni boshladi, bundan tashqari u Funassi blogini yurita boshladi. 2013-yil fevral oyida uning ishi nihoyat koʻzga tashlanadi: Funassi reklamada rol oʻynaydi, shundan soʻng u darhol mashhur boʻlib ketadi. Hozirda (2015) Funassi Yaponiya televideniyesidagi 1-raqamli super yulduz maskotidir (maskot — personaj-tumor). U xorijda ham mashhurlik kasb etmoqda: Tayvan, Gonkong, Buyuk Britaniya va Londonda Funassi brendi tovarlarini sotishdan tushgan daromad 2013-yildagi bir necha yuz million iyendan 2014-yilda 800 milliard iyenagacha oʻsdi. 2015-yil 6-martda Funassi shahrida „Funassi Land“ doʻkoni ochildi.